KOSKETUSKOHTA
Kosketuskohta - Charles Stanley
Jaamme ilosanomaa koko maailmaan.
Seuraavaksi: Hyvä Paimen
Miksi meidän on niin vaikeaa uskoa sydämestämme, -
että Jumala rakastaa meitä ja huolehtii meistä?
Syitä on varmasti useita. Yksi on se, ettemme osaa kuvitella, -
että mahtava Jumala voimassaan olisi kiinnostunut meidän asioistamme.
Toiseksi emme osaa ajatella, että mahtava Jumala, -
joka hallitsee koko maailmankaikkeutta, -
olisi kiinnostunut henkilökohtaisista tarpeistamme.
Tai koemme syyllisyyttä menneistä.
Kuinka Jumala voi olla niin rakastava ja lempeä, vaikka emme sitä ansaitse?
Jotkut ajattelevat, ettei Jumala kiireiltään ehdi.
"Jumalalla ei ole aikaa miettiä minun tarpeitani."
Jos ajattelee noin, jää ilman iloa, -
jonka saa läheisestä suhteesta Jumalan kanssa,-
joka rakastaa meitä ja haluaa kulkea kanssamme.
Emme saa myöskään turvaa ja varmuutta, -
jonka saamme Hänen kanssaan kulkiessamme.
Olemme häviäjiä, jos emme tunne Häntä.
Useimmat elävät elämänsä ymmärtämättä, -
että on olemassa joku, joka haluaa kulkea heidän kanssaan.
Vaikeuksissa, kurjuudessa, ilossa.
Hänestä haluan kertoa.
Luen Psalmista 23, -
sillä henkilö, joka haluaa kulkea kanssamme, on Hyvä paimen.
Luetaan Psalmista 23 jakeet 1-6.
"Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni.
Hän ohjaa minut oikealle tielle nimensä tähden.
Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Kuinka usein olet lukenut tämän kohdan?
Oletko pysähtynyt kohtaan: "...en minä pelkäisi mitään pahaa"?
Entä pöytä ja öljyllä voiteleminen, -
ja 'hyvyys ja laupeus seuraavat minua kaiken elinaikani'?
Tässä psalmissa Jumala kertoo meille, kuinka paljon Hän välittää meistä.
On vaikea tuntea, aistia, kokea ja kulkea ymmärryksessä, -
että Jumala on Paimenemme.
Hän kohtelee meitä kuten paimen kohtelee lampaitansa.
Tutkitaan tätä Raamatun kohtaa siinä valossa, -
että Jumala on välittävä Jumala.
Hän välittää jokaisesta yksityiskohdasta elämässämme.
Mikään ei ole Jumalalle merkityksetöntä.
Hän ei jätä mitään huomioimatta. Hän on huolehtiva Paimen.
Aloitetaan ensimmäisestä jakeesta, missä sanotaan: -
"Herra on minun paimeneni." Tutkitaan millainen paimen Hän on.
Hän on henkilökohtainen paimen. "Herra on minun paimeneni".
Hän ei ole yksi paimen monien joukossa vaan minun paimeneni.
Niin Daavid kirjoitti. Hän tunsi paimenena lampaansa.
Jumala inspiroi hänet kirjoittamaan tämän psalmin, -
tietäen, että ihmiset saisivat siitä lohtua ja voimaa vuosisatojen ajan.
Tämä on yksi tunnetuimmista Raamatun kohdista.
Sitä käytetään rukoushetkissä.
Kun on kipua kärsimystä ja surua.
Sitä luettiin ja luetaan yhä kouluissa.
Jumalan avusta puhuttaessa siteerataan Psalmia 23.
Mutta tosiasia on, että vain yksi ryhmä voi sanoa: -
"Herra on minun paimeneni."
Vain he, jotka ovat vastaanottaneet Hyvän Paimenen vapahtajakseen.
Jeesus Kristus on Hyvä Paimen. Hän sanoi niin.
"Minun lampaani kuulevat minun ääntäni, -
ja minä tunnen ne, ja ne seuraavat minua.
[...] eikä kukaan voi ryöstää heitä minun Isäni kädestä."
Voiko kutsua Herraa paimenekseen, jos uskoo Jumalaan? Ei.
"Herra on paimeneni." Tämä on henkilökohtainen suhde.
Henkilökohtaisen suhteen saa, kun tunnustaa syntinsä, -
Hänen kuolemansa ristillä ja ottaa Hänet vastaan pelastajanaan.
Kuinka maailman vapahtaja voi olla paimenesi, -
jos et hyväksy Häntä?
Ilman Vapahtajaa ei ole Paimenta.
Monet ajattelevat: "En usko Jeesukseen mutta uskon Jumalaan -
ja psalmiin 23, josta pidän."
He siteeraavat tuota kohtaa mutta Herra ei ole heidän paimenensa -
ja heillä on puutetta. He eivät ymmärrä, että heitä puuttuu tärkein.
He yrittävät täyttää elämäänsä asioilla, suhteilla jne.
He kaipaavat vain Jumalaa.
Jumala on laittanut tämän kaipauksen jokaisen sydämeen.
Kun uskosta osaton ystävä sanoo uskovansa Psalmiin 23, -
ja sanot ettei hän voi sitä lainata, hän kysyy miksi.
Hän todennäköisesti loukkaantuu, jos sanoo: -
"Jos ei ole ottanut Jeesusta vastaan vapahtajanaan, -
ei voi kutsua Häntä paimenekseen."
Tämä on evankeliumin totuus.
Jeesus sanoi: "Minä olen hyvä paimen."
Isä, Poika ja Pyhä Henki, muodostavat kolmiyhteisen Jumalan.
Isä, Poika ja Pyhä Henki.
Jeesus Kristus oli mukana myös luomisessa.
Hän on Hyvä Paimen.
Näin ei voi rukoilla, ja usein tämä on rukous.
Monesti vaikeuksissa rukoillaan: "Herra on minun paimeneni..."
Tämä ei ole rukous. Tässä hän kuvaa suhdettaan Jumalaan.
Voitteko rehellisesti sanoa: "Herra on paimeneni"?
Paimenella tarkoitamme Jeesusta Kristusta, Jumalan Poikaa, -
joka meni ristille ja kuoli puolestamme.
Voitteko sanoa: "Tunnen Hänen äänensä ja seuraan Häntä"?
Se on Jumalan tahto.
Hän on sekä henkilökohtainen paimen että huolehtiva paimen.
Mitä tarkoittaa kohta: "Viheriäisille niityille hän vie minut lepäämään"?
"Herra on minun paimeneni, ei minulta mitään puutu."
Paimenena Hän täyttää velvollisuutensa.
Hänen velvollisuutensa on täyttää tarpeemme.
Hän siis johdattaa lampaansa, kuten Daavid sanoo, -
viheriäisille niityille, jossa on paljon ruokaa.
"Viheriäisille niityille hän vie minut lepäämään; -
virvoittavien vetten tykö hän minut johdattaa."
Kun paimen johdattaa lampaansa vihreille niityille, -
virvoittavien vetten ääreen, sen parempaa paikkaa ei ole.
Paimen on turvana. On vihreää niittyä ja vettä.
Daavid tarkoittaa tällä sitä, että Hyvä Paimen on sitoutunut -
täyttämään meidän aineelliset ja fyysiset tarpeemme, -
samoin kuin hengelliset tarpeemme.
Virvoittavat vedet, tyyni vesi, rauha.
Ei vain aineellisia asioita, vaan rauhaa elämäämme.
Mitkä ovat tarpeemme ja toiveemme?
Jos minulla on tyydyttämättömiä tarpeita, -
saatan ehkä sanoa Herralle: -
"Oletko sitoutunut täyttämään kaikki minun tarpeeni, -
kuten tässä sanotaan?"
Herra on minun paimeneni ja koska Hän suorittaa velvollisuutensa, -
minulta ei puutu mitään.
Kolmanneksi Hän on anteeksiantava paimen.
"Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni."
Sielun virvoittamiseen liittyy kaksi asiaa.
Mitä lampaat tekevät? Ne lähtevät vaeltamaan.
Ne voivat kulkea paimenen takana, ympärillä, seurata häntä.
Hän on niille turvana. Lampaat ovat kuitenkin vaeltajia.
Mikä saa ne vaeltamaan?
Ne saattavat huomata vihreämmältä vaikuttavan niityn.
Hyvä paimen tietää, missä lampaiden on paras laiduntaa.
Joskus lampaat alkavat tähyillä vihreämmältä näyttävälle kedolle.
Joudumme pois Jumalan tahdosta, -
kun käännämme katseemme pois Hyvästä Paimenesta -
ja tähyämme jotain, joka näyttää vihreämmältä, tuoreemmalta, -
houkuttelevammalta ja paremmalta kuin Jumalan antama.
Jos haikailemme jonkun paremmalta näyttävän perään, -
sanomme Herralle: "Kiitos johdatuksestasi -
mutta minua kiinnostaa tuo paremmalle näyttävä.
Saattaisin olla tyytyväisempi siellä."
Hän virvoittaa sielumme.
Kun lampaat harhailevat tiehensä, -
Raamatun mukaan hyvä paimen lähtee niiden perään.
Hän ei varmasti mene lyömään kepillään.
Hän tietää, että lampaat ovat typeriä.
Mitä hän sitten tekee?
Jumala tietää, kuinka typeriä me joskus olemme.
Hän ottaa lampaan syliinsä, vie lauman luo ja jatkaa eteenpäin.
Ei moiti, ei hakkaa lammasta. Hän on rakastava paimen.
Meidän on vaikea kuvitella, että kaikkivaltias, kaikkitietävä, -
kaikkialla läsnäoleva Jumala toimisi paimenen lailla.
Mutta me käyttäydymme lampaiden tavoin.
"Me vaelsimme kaikki eksyksissä niinkuin lampaat..." (Jes. 53:6)
"Mutta Herra heitti hänen päällensä kaikkien meidän syntivelkamme."
Jeesus on kärsinyt syntiemme tähden, -
jotta voimme saada anteeksi ja palata laumaamme virkistyneinä.
Mutta kyse on muustakin, kun hän sanoo: "Hän virvoittaa minun sieluni."
Jokaisella on oma elämäntyylinsä. Kaikki ovat jossain määrin kiireisiä.
On velvollisuuksia, perhe ja liiketoimia.
Joskus voimamme loppuvat ja alamme epäillä.
Olemme uupuneita.
Mitä sielun virvoittaminen tarkoittaa?
Hän eheyttää meitä, kun olemme tehneet syntiä -
ja myös virkistää sieluamme ja antaa uutta voimaa.
Hän tietää, että kohtaamme henkisesti raskaita ja kuluttavia tilanteita.
Hän haluaa virvoittaa sielumme. Kuinka? Suhteessa Häneen.
Jos olen tarpeeksi viisas, ymmärrän, -
että Hänen kanssaan viettämäni aika on parasta sielun virvoitusta.
Sitä ei voi korvata millään. En ole lomia vastaan, -
mutta kun on kyse sielun virvoittumisesta, -
hengellisen elämän eheytymisestä, parempaa paikkaa ei ole kuin tämä.
Ei ole tarvetta mennä mihinkään, jotta sielu virvoittuu.
Kehomme tarvitsee eheytystä ja lepoa arkisista askareista.
Sielu virvoittuu läheisessä suhteessa Hyvän Paimenen, Jeesuksen kanssa.
Kuuntelemme Häntä ja annamme Hänen kietoa kätensä ympärillemme, -
ja muistuttaa, että Hän rakastaa meitä ikuisella rakkaudella, -
jota Hän vuodattaa päällemme.
Kuunnelkaa: "Hän virvoittaa minun sieluni.
Hän ohjaa minut oikealle tielle nimensä tähden."
Eli Hyvä Paimen ohjaat meidät oikealle tielle, johdattaa vanhurskauteen, -
elämään, tekemään ja käyttäytymään oikein.
Miksi? Hän tietää, mikä on parhaaksemme.
Voin kertoa, mikä on parasta kenelle tahansa.
Tottele Jumalaa. Se on aina parasta.
"Hän ohjaa minut oikealle tielle nimensä tähden."
Mitä tuo tarkoittaa?
Meitä, Jeesuksen seuraajia, kutsutaan kristityiksi.
Meitä kutsutaan pyhiksi.
Kun elämme jumalallista elämää, Jumala tulee korotetuksi.
Se, ettemme tottele ja elä Jumalan tahdossa, -
on jossain määrin kuin isku Jumalaa vastaan -
ja sitä vastaan, mitä Hän tarjoaa meille.
Hän voi muuttaa elämämme, pyhittää käyttöönsä, -
ja opettaa meitä elämään pyhää elämää.
"Hän ohjaa minut oikealle tielle nimensä tähden."
Hänen nimeään tulee korottaa.
Elämämme joko korottaa Jeesuksen nimeä tai häpäisee sitä.
Hänen tahtonsa on johdattaa meidät vanhurskauden polulle.
Kuunnelkaa, mitä hän sanoo seuraavaksi.
Hän on suojeleva paimen.
"Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani;
sinun vitsasi ja sauvasi minua lohduttavat."
Paimen käyttää sauvaa esimerkiksi lampaiden laskemiseen.
Hän laskee sauvan ja lampaat kulkevat sen ali.
Näin lampaat lasketaan.
Sauvalla, jossa on koukku, voi pelastaa pulaan joutuneen kaulasta.
Vitsan ja sauvan avulla puolustetaan lampaita villieläimiltä.
Vitsa ja sauva symboloivat turvaa lampaille.
"Sinun vitsasi ja sauvasi minua lohduttavat." Missä?
"Vaikka minä vaeltaisin pimeässä laaksossa."
Vaellan siis kävellen, en juosten, laakson läpi.
Paimen johti lampaat laakson läpi vuorenrinteeltä toiselle -
parhaille laidunmaille.
"Vaikka minä vaeltaisin kuoleman varjon laaksossa." (RK)
Mikä on kuoleman varjon laakso?
Jos on varjoa, on myös valoa. Tässä sanotaan: "Kuoleman varjon."
Varjoa ei ole, ellei ole valoa, joka luo varjon.
"Vaikka minä vaeltaisin kuoleman varjon laaksossa."
Mietitään sanaa 'kuolema'.
Vaikka eläisimme hyvin vaikeaa aikaa elämässämme, kuolemanvaarassa, -
emme kuitenkaan pelkäisi, sillä Hän on kanssamme.
Meidän ei tarvitse pelätä mitään pahaa, sillä Hän on kanssamme.
Hyvä Paimen ei koskaan jätä tai hylkää.
Vaikka vaeltaisin kuoleman varjon laaksossa, en pelkäisi mitään pahaa, -
koska Hyvä Paimen, Jeesus Kristus on kanssani.
Hän suojelee vitsallaan ja sauvallaan.
Kuka meitä suojelee? Kaikkivaltias Jumala.
Kuunnelkaa. "Herran enkeli asettuu niiden ympärille, -
jotka häntä pelkäävät, ja pelastaa heidät." (Ps. 34:7)
Jumala suojelee meitä.
Hän on minun henkilökohtainen Paimeneni, joka huolehtii.
Hän välittää kaikesta elämässämme.
Hän ei ole vain henkilökohtainen, huolehtiva ja suojeleva Paimen.
Huomatkaa, että Hän on myös Paimen, joka valmistaa.
Tämä kohta on meille usein vaikea.
"Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Palataan hetkeksi kohtaan, jossa sanotaan: -
"sinun vitsasi ja sauvasi minua lohduttavat."
Sanan "lohduttaa" merkitys latinaksi on "voimaa yhdessäolosta".
Mikä meitä lohduttaa? Suhde, -
yhdessäolo Herran kanssa vaikeina aikoina.
Hän on valmistava Paimen. Mitä tarkoittaa kohta: -
"Sinä valmistat minulle pöydän minun vihollisteni silmien eteen"?
Pöydän valmistamisella tarkoitetaan tarpeidemme tyydyttämistä.
Hän ei koskaan epäonnistu tai ole myöhässä.
Mikään ei yllätä Häntä. Olipa tilanteemme mikä hyvänsä, -
Hänellä on kaikki valmiina meitä varten.
"Vihollisteni silmien eteen." Mietimme, kuka on vihollisemme.
David puhuu tässä luonnollisista vihollisista.
Hänellä oli paljon vihollisia. Villieläimet uhkasivat lampaita.
Kuningas Saul lienee ollut pahin hänen vihollisistaan.
Hän sanoo: "Sinä katat minulle pöydän vihollisteni silmien eteen."
Miten se pitäisi ymmärtää nykyään? Useimmilla meistä ei ole vihollisia.
Joten kuka tai mikä on vihollisemme?
Huono itsetunto, hylätyksi tulemisen tunne, -
yksinäisyys, epätoivo, masennus. Listaa voisi jatkaa loputtomiin.
Epävarmuus, tunne, ettei ole rakastettu, -
ulkopuolisuus, tulevaisuuden pelko.
Meidän on kohdattava monia vihollisia.
Hän on valmistanut eteemme pöydän.
Hän siis huolehtii kaikista tarpeistamme -
kaikkien huolien ja koettelemusten keskellä.
Ne ovat rauhasi, leposi ja sielusi vihollisia.
"Sinä valmistat minulle pöydän minun vihollisteni silmien eteen."
Katsotaan seuraavaa kohtaa.
"Sinä voitelet minun pääni öljyllä..." Miten tämä liittyy Hyvään Paimeneen?
Kun joku tuli noihin aikoihin kylään, palvelija pesi hänen jalkansa, -
koska hän oli kulkenut tomuisia teitä.
Sitten päähän kaadettiin öljyä virvoitukseksi.
Mitä hän tarkoittaa öljyllä voitelulla?
Hän sanoo: "Valmistan pöydän eteesi. Minulla on kaikki, mitä tarvitset."
Kaikkien rauhaasi häiritsevien asioiden keskellä kutsun sinua.
Hän kutsuu pöytään. "Sinä voitelet minun pääni öljyllä..."
Hän kutsuu pöytään puhdistaakseen ja virvoittaakseen.
Hyvä Paimen kutsuu meitä aina.
Olemme aina tervetulleita Hänen läsnäoloonsa.
Hän pitää aina huolen. "Ei minulta mitään puutu."
Hän on valmistanut kaiken etukäteen. Hän haluaa virkistää meitä.
"Sinä voitelet minun pääni öljyllä; minun maljani on ylitsevuotavainen."
Kaikki, mitä Hän valmistaa, on ylitsevuotavaista.
Jumala ei kohtele meitä, kuten me kohtelemme Häntä.
Kun pitäisi antaa kymmenykset, joku voi sanoa: -
"Tienasin 200 taalaa, joten Hän saa 20, eikä yhtään enempää. Piste."
Jumala ei ole pihi tai kitsas.
Hän puhuu yltäkylläisestä elämästä.
Hän puhuu runsaudesta, -
kuinka Hän riemuitsee lastensa menestymisestä.
"Maljani on ylitsevuotavainen" tarkoittaa, että Jumala antaa runsaasti.
Hän täyttää kaikki tarpeeni runsain mitoin.
"Minun maljani on ylitsevuotavainen."
Sitten hän sanoo, että tähän voi luottaa täysin.
"Sula hyvyys [jonka Hän tallettaa Häntä rakastaville] ja laupeus..."
"Sula hyvyys ja laupeus, -
seuraavat minua kaiken elinaikani..."
Jumala haluaa olla meille armollinen ja hyvä.
Hän haluaa parastamme. Olemme Hän lampaitaan.
Hän kuoli puolestamme. "Minä olen hyvä paimen, -
[...] joka panee henkensä alttiiksi lampaiden puolesta." (Joh. 10:11)
"Sula hyvyys ja laupeus seuraavat minua kaiken elinaikani;
ja minä saan asua Herran huoneessa päivieni loppuun asti."
Ellet ole vastaanottanut Jeesusta pelastajaksesi, mikä on toivosi?
Sinulla ei ole Hyvää Paimenta. Et voi sanoa: "Ei minulta mitään puutu." -
tai "Viheriäisille niityille hän vie minut lepäämään..."
Meille tulee vaikeuksia, kuljemme pimeässä laaksossa, -
kuoleman varjon laaksossa, mutta Hän kuljettaa meidät laakson läpi.
Joskus päädymme laaksoon tottelemattomuuden takia.
Missä on toivosi, jos sinulla ei ole Jeesusta?
Hän ei ole Paimenesi.
Sinulla ei ole Hänen läsnäoloaan, huolenpitoaan tai varjelustaan.
Hän ei valmista sinulle pöytää, eikä taivas ole kotisi. Mitä sinulla on?
Jos olet rehellinen, sinulla ei ole mitään.
Saatat sanoa: "Uskon, että Hän on rakkaus eikä Hän anna...."
Saat uskoa, mitä haluat, mutta millä mitalla sinut tuomitaan?
Mielipiteidesi mukaan? Ei vaan tämän Kirjan mukaan.
Minun on siis kysyttävä itseltäni: Mikä on totuus?
Jos haluan Jumalan parasta elämääni, -
hyväksyn Hänen poikansa, Jeesuksen Kristuksen pelastajakseni.
Hänestä tulee minun Paimeneni.
Hän pitää minusta huolen, suojelee kaikissa tilanteissa, -
valmistaa kaiken, mitä tarvitsen, -
ja pitää huolen, että saan viimeiseen hengenvetooni asti, -
kaiken, mitä Hän on luvannut.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: A. Eskola